
DISSERTATIO  MEDICA 


INAUGTJRALIS 


DE 

HtEMATEMESI. 


Haemorrhagia  omnis  formidolosa  est;  lise- 
matemesis  autem,  tum  copia  sanguinis  vel  ma¬ 
teri®  sanguine®  subito  eject®,  tum  magna 
debilitate  paroxysmum  comitante,  forsan  pr® 
c®teris  h®morrhagiis,  et  aegrum  et  adstantes 
vehementer  terret;  medicique  summa  cura  et 
prudentia  opus  est  in  hoc  morbo,  qui  varias 
causas  agnoscit,  et  remedia  non  minus  varia 
requirit. 

<> 


HISTORIA  MORBI. 

Haematemesis  utrumque  sexum  invadit; 
foeminas  vero,  saepius  quam  mares;  decem  mu¬ 
lieribus,  pro  uno  viro,  correptis,  ut  observat 
Gkegorius  In  foeminis,  plerumque  oc¬ 
currit  ab  aetate  pubere  ad  annum  trigesimum 
quintumf:  Viri  saepius  in  aetate  provectiore 
corripiuntur;  mihi  varia  exempla  ab  auctori¬ 
bus  enarrata  inspicienti  visum  est,  casus  quam 
plurimos,  intra  annum  quadragesimum  et 
quin quagesi muni  con ti gisse. 

Huic,  ut  cauteris  haemorrhagiis,  habitu  gra¬ 
cili  et  debili  corpore  praediti,  procliviores 
sunt ;  et  mulieres,  praesertim  si  alvus  adstric- 
ta  sit,  menstruis  erumpentibus  aut  suppressis, 
saepissime  haematemesi  laborant 


*  Pnelecfc.  Clin.  180(). 

+  Riverius,  p.  285. 

J  Hoffman,  p.  2.  sect.  3.  cap.  3. 

Symptomata  quae  impetum  morbi  antece¬ 
dunt,  sicut  causae,  plurima  sunt ;  praecipua 
eorum  sunt  quae  sequuntur:  Capitis  dolor; 
appetitus  defectus ;  ponderis  in  regione  ven¬ 
triculi  sensus  ;  ibidem  dolor  obtusus,  gravis, 
interdum  lancinans;  hypochondriorum,  prae¬ 
sertim  sinistri  tensio,  angustiae  sensus  et 
dolor  pungens,  nonnunquam  tumor  sub  pres¬ 
sione  dolens.  Alvi  status  variat,  haud  raro 
constipatur;  dolent  artus,  cum  molestiae  sen¬ 
su  ;  aeger  modo  calet,  modo  alget ;  pulsus 
plerumque  debilis  est;  cardialgia,  post  cibum 
praesertim,  conflictat  f  ;  tussis,  dyspnoea,  et 
thoracis  dolor  interdum  adsunt  Sub  mor¬ 
bi  paroxysmum,  nausea  immanis  infestat,  et. 
nisus  ad  vomitum,  qui  vehementia  et  frequen¬ 
tia  augentur,  donec  sanguis  ejiciatur,  quo 
aeger  primo  multum  sublevatur;  nisi  vero 
remedia  adhibeantur,  symptomata  mox  redi 
bunt. 


♦  Hoffmax,  p.  2.  sect.  1.  cap.  3. 
f  Quarin,  p. 

X  Hamilton  on  Purgati  ves,  p.  7§< 

Materia  ejecta  varias  species  habet;  plerum¬ 
que  sanguis  ejicitur  subniger  et  coactus,  pi¬ 
tuita  et  cibo  mixtus :  sanguis  purus  nunc  li¬ 
quidus,  nunc  coactus,  ejicitur.  Evomitur 
nonnunquam  materies  instar  picis  liquidas  *  ; 
vel  evomuntur  massas  polypis  j*  aut  lotui  car¬ 
nis  J  similes,  cum  sanguinis  fusci  coagulis  §. 
Quod  ejicitur,  interdum,  sed  non  semper,  foe¬ 
tet. 

Copia  ejecta  magis  adhuc  variat:  interdum 
uncias  perpaucae,  interdum  libras  complures 
ejiciuntur.  Rulandus  casum  narrat  puel¬ 
las  annorum  septemdecim,  quce  sanguinis  li¬ 
bras  octo  per  vomitum  amisit,  tamen  brevi 
convaluit  ||.  Shenkius  etiam  virum  memo¬ 
rat,  qui  intra  horas  viginti  quatuor  sanguinis 
libras  viginti  sex  ejecit,  cujus  pars  erat  liquida, 
pars  coacta,  pars  etiam  nigerrima ;  aeger  ta- 


';!f  Platerus,  p.  797*  Rulandus,  p.  199* 
t  Quarin,  p.  194.  J  Morgagni,  Ep.  49.  art.  (k 
§  Hoffman,  part  2.  sect.  1.  cap.  3. 

||  Rulandus,  p.  200. 

men  per  quietem  et  diaetam  idoneam,  nullo, 
praeter  enema,  remedio  adhibito,  restitutus  e- 
rat *. 

Quicquid  vomitionem  induxerit,  semper  ve- 
hementissima  est ;  magnoque  virium  lapsu, 
saepissime  animi  deliquio,  stipatur.  In  hoc 
affectu,  sanguis  aliaeque  materias  quas  dixi¬ 
mus,  non  solum  per  os,  sed  etiam  per  anum, 
redduntur.  Mulieribus,  haematemesis  sub 
mensium  tempus  haud  raro  recurrit :  Viris, 
spatiis  magis  incertis  revertitur ;  et,  ut  qui¬ 
busdam  f  placet,  saepius  vere  et  autumno ;  his 
vehementior  et  periculosior  est,  quam  foeminis, 
et  profusio  sanguinis  rarius  sponte  sistit. 
Nonnullos  aegros  primo  impetu  haematemesis 
sustulit;  alios,  viribus  sensim  imminutis,  im¬ 
petu  saepe  repetito,  tandem  occidit;  vel  in 
hydropem  morbus  prolabitur,  quae  oriens  ex 
hac  causa,  nunquam,  ut  quidam  aiunt  J,  non 
iethalis  est.  Contra  autem,  haematemesis  mul- 


*  Shenkxus,  p.  313.  f  Albertus,  p.  149* 

l  Riverius,  p.2S5.  Shexkius,  p.313.  Qtjardt,  p.  196« 

tos  annos  duravit,  aegri  haud  ita  magno  in¬ 
commodo;  cujus  rei  complura  stint  exempla; 
unum  satis  insigne  a  Shenkio  adducam  : 
u  Nobilis  quaedam  focmina  per  viginti  annos, 
a  tam  in  conjugio,  quam  modo  vidua,  aliquo- 
a  ties  in  anno  laborat,  sine  omni  molesti^, 
“  vomitu  copiosissimo  sanguinis,  quamvis 
<£  menses  quoque  legitime  procedant.  Quam- 
u  primum  vero  vomitus  iste,  vel  per  se,  vel 
u  a  medicamentis  impeditur,  male  se  habet, 
“  et  magnam  lassitudinem  totius  corporis 
u  sentit;  mirum  quoque  hoc  est,  quod  ex  ve- 
“  nae  sectione,  qua  interdum  utitur,  vomitus 
<c  iste  non  fuerit  restinctus.  Monui  itaque, 
ct  ut  naturae  cursum  non  impediret,  et  im- 
<£  primis  rectae  rationi  victus  operam  daret, 
4£  aliis  validioribus  medicamentis  omissis ;  un- 
de  jam  in  annum  aetatis  quadragesimum 
“  octavum,  satis  commode,  Dei  beneficio  vi- 
H  vit 


Shenkius,  p,  312. 

CAUSiE. 

Omnium  rerum  quae  haematemesin  indu¬ 
cunt,  medici  fere  omnes  solitas  profusiones 
«anguinis  suppressas  frequentissimas  judica¬ 
runt  ;  hinc  morbus  saepissime  occurrit  in  vi¬ 
ris,  quibus  fluxus  haemorrhoidalis  subito  sistit, 
et  foeminis,  quae  mensium  suppressione  labo¬ 
rant.  Haematemesis  quidem  a  Culleno  aliis¬ 
que  affectio  symptomatica  habita  fuit,  quas 
mensium  vicem  occupabat ;  medicique  fere 
omnes  in  hanc  sententiam  iverunt,  donec 
Hamilton  clar.  tractatum  suum  de  Purgan¬ 
tium  in  variis  morbis  actione  edidit.  Hic 
describit  haematemesis  varietatem,  mulieribus 
intra  annum  octodecimum  et  trigesimum,  pro¬ 
priam,  quas  res  medicos  persuasit,  menses  prae¬ 
cipue  in  culpa  esse.  In  exemplis  vero  quae 
Hamilton  dedit,  necnon  duobus,  a  Grego- 
rio  tractatis  in  Nosocomio  Regio  Edinensi* 


*  Praelect.  Clin.  lSQf. 

in  quibusdam  etiam  qua?  ipse  vidi,  catamenia 
recte  procedebant,  ideoque  morbum  inducere 
non  potuerunt.  Alvus  adstricta,  a  Hamiltox, 
causa  hujus  varietatis  existimatur.  Et  rem  ita 
se  habere,  satis  constat,  magno  fructu  qui  u- 
sum  purgantium  secutus  est.  Quomodo  au¬ 
tem  constipatio  oriatur,  aut  cur  morbus,  qui 
constipationem  sequitur,  sit  mulieribus  pro¬ 
prius,  haud  ita  manifestum  est.  Observatio¬ 
nes  in  capite  de  Chlorosi #,  rationem  satis 
certam  reddunt,  cur  alvus  sa?pe  sit  adstricta 
mulieribus  quas  vitam  sedentariam  et  inertem 
agunt ;  rationem  autem  non  a?que  certam  red¬ 
dunt,  constipationis  quas  hanc  varietatem  hae¬ 
matemesis  praecedit ;  mulieres  enim  hoc  mor¬ 
bo  laborantes  saepe  robustissimae  sunt,  vitam 
assiduo  labore  tolerantes,  et  ipsae  laborem  ni¬ 
mium  pro  causa  morbi  haud  raro  assignant. 
Nec  dictu  facile  est,  cur  eadem  causa,  non  in 
maribus  eundem  morbum  inducat,  nisi  aliquid 
sit  tribuendum  vi  qua  uterus  in  habitu  mulie¬ 
bri  pollet.  Quamvis  enim  concedatur,  mu- 


*  Vide  IIamilton  on  Purgatives,  p.  6l. 

lieres  magis  quam  viros  sanguinis  plenitudini 
proclives  esse,  explicatu  difficile  erit,  cur  in  iis 
sanguis  potius  a  ventriculo  erumpat  quam  in 
maribus.  Sed  Hamilton  toto  animo  assen- 
tior,  cum  dicit,  “  too  curious  a  research  into 
“  the  arcana  of  Nature  is  nugatory ;  these, 
“  doubtless  for  wise  reasons,  seem  to  be  pla- 
“  ced  beyond  the  ken  of  mankind  Quic- 
quid  de  his  arcanis  judicetur,  mihi  satis  est, 
me  certiorem  factum  esse,  haematemesis  esse 
varietatem  propriam  foeminis  certae  aetatis, 
quae  ab  alvo  adstricta  oriatur,  et  quae  per  pur¬ 
gantia  cito  curari  possit. 

/ 

Mensium  suppressionem  nonnunquam  hae- 
matemesin  inducere,  dubitari  non  potest ;  hoc 
autem  multo  rarius  occurrit,  quam  olim  puta¬ 
batur.  Multa  exempla  memoriae  prodita  sunt, 
quibus,  per  multos  annos  morbus,  circa  men¬ 
sium  tempus  rediit. 


*  Hamilton  on  Purgative  Medicines,  p.  112. 

B 

Ut  morbus  alicujus  viscerum  abdominis 
majorem  sanguinis  copiam  ad  aliud  transmit¬ 
tere  potest,  aut  si  tumor  adsit,  liberum  san¬ 
guinis  venosi  reditum,  premendo,  impediat ; 
sic,  pancreatis,  hepatis,  vel  lienis  scirrhus, 
interdum  hasmatemesin  induxit.  Plerique 
existimarunt,  morbum  lienis,  saepius  quam 
hepatis,  haematemesin  inducere  ;  credentes 
lienem  magis  connexum  esse  cum  ventriculo 
quam  hepar ;  et  fluxum,  si  hepar  afficeretur, 
magis  per  anum  dejiciendum  esse  Grego- 
mus  autem  ait  f,  plurimos  casus  sibi  occur¬ 
risse  cum  hepate  obstructo,  sed  unum  tan¬ 
tum,  ubi  certe  constabat  lienem  esse  obstruc¬ 
tum.  Quarin  causam  assignat  J  bilis  abun¬ 
dantiam,  praesertim  in  iracundis ;  et  Rich- 
ter  puellae  historiam  narrat,  quae  post  iram 
vehementem  haematemesi  correpta  fuit ;  et 
emetico  propinato,  ingenti  bilis  viridis  copia 
ejecta,  curata  fuit  §.  Victus  lautus,  exerci- 


*  S  ii  en  k  ius,  p.  313.  Riverius,  p.  285.  Albeiitus, 
p„  150. 

f  Prselect.  Clin.  1806.  \  Quarin,  p.  19E 

§  Richter  Obs.  p.  36. 

tatio  vehemens,  labor  ingens,  clamores  vel  lo¬ 
quelae  magna  voce,  aut  quicquid  momentum 
vel  cursum  sanguinis  intendit,  morbum,  in 
opportunis,  excitare  potest.  “  Sanguis  enim, 
“  in  venis  et  arteriis  a  quacunque  causa,  sive 
“  interna,  sive  externa,  vehementer  commo- 

“  tus,  ad  eam  partem  facilius  erumpit,  quae 

/ 

“  debilior  et  illius  receptioni  magis  disposita 
“  est  :  atque  ita  si  ventriculus,  aut  venas  quas 
“  ad  ipsum  feruntur,  talem  dispositionem  lia- 
“  beant,  vomitus  sanguinis  excitabitur  po- 
“  tius,  quam  alia  quaevis  haemorrhagiae  spe- 
“  cies 

Hypochondriacos  hoc  morbo  laborare  non 
mirum  est,  quoniam  hi  et  ventriculum  debi¬ 
lem,  et  alvum  duram  habent.  Ictus  electri¬ 
cus  per  regionem  epigastricam  f,  venena,  aut 
acria  ingesta,  vomitus  immodicus  per  emetica 
potentiora,  vis  externa,  aut  morbus  ventricu¬ 
li  ipsius,  haematemesin  excitaverunt. 


•  Riverius,  p.  2S5. 
t  Percivai/s  Essays,  vol.  ii.  p.  183. 

Ho  causo  fere  omnes  sunt  a  variis  aucto¬ 
ribus  enumeratae;  Riverius  tamen,  adhuc 
aliam  memorat,  miram  satis  ;  totam  histo¬ 
riam  hic  citare  liceat :  “  Quidam  rusticus 
“  vomitu  sanguinis  laborabat;  qui  nullis  reme- 
“  diis,  per  multos  dies  usurpatis,  sedari  po- 
“  tuerat.  Medicus,  cupiens  sanguinem  in 
“  ventriculo  collectum  educere  per  vomitum, 
“  qui  graviter  aegrotantem  infestabat,  et  op- 
u  pressionem  insignem  in  ea  parte  efficiebat, 
c<  proscripsit,  Olei  arnygd.  dulc.  §ij,  quibus- 
“  vomitus  excitatus  est,  vomui tque  sangui- 
“  nem  concretum,  simulque  hirudinem  unam, 
“  sese  in  terra  commoventem.  Hoc  erat  cau- 
“  sa  ignota  et  rara  sanguinis  vomitus  ;  retulit 
postea  oger,  se  in  rivulo  aquam  bibisse 
££  cum  qua  simul  hirudinem  hauserat  Et¬ 
si  nunc  temporis  hoc  rarissime,  si  unquam, 
evenit,  tam  sope  occurrisse  olim  credebatur, 
ut  Marcellus  f  et  Sauvagesius  J  varia  re¬ 
media  indicaverunt,  iis  qui  infeliciter  hirudi- 


*  Riverius,  p.  541.  f  Marcellus,  p.  121. 
:X  S  AU  VAGES,  VOl.  V. 

nes  devorarant.  Attamen  nullus  dubito,  quili 
inspectio  accuratior  monstrasset,  rusticum  non 
hirudinem,  sed  coagulum  caeteris  nigrius,  eje- 
cisse. 


DIAGNOSIS. 

Morbus  facile  dignoscendus  ratiocinanti 
videtur,  sed  medicinam  facienti,  diagnosis 
non  difficultate  caret.  Si  magna  copia  san¬ 
guinis  nigri  et  grumosi,  cibo  mixti,  per  vo¬ 
mitum  fuerit  ejecta,  sine  tussi,  sed  praeeunte 
sensu  ponderis  et  doloris  in  regione  ventri¬ 
culi,  unde  venerit  sanguis  vix  dubitare  po¬ 
test.  In  haemoptysi,  cujus  morbi  signa  quae¬ 
dam  haematemesi  simillima  sunt,  etsi  species 
et  copia  diversa  sanguinis  adjuvare  potest, 
haec,  per  se,  non  satis  accurate  morbum  de¬ 
signant  ;  nonnunquam  enim  sanguis  purus, 
sine  ulla  alia  materia  e  ventriculo  ejicitur ; 
et  propter  vomitum  a  tussi  excitatum,  (vomi¬ 
tus  enim  et  tussis  se  invicem  excitant),  san- 


54 

guis  e  pulmonibus  cum  ventriculi  contentis 
misceri  potest.  Tussis  etiam  et  thoracis  do¬ 
lor,  ut  jam  dictum  est,  nonnunquam  adsunt ; 
hinc  diagnosis  difficilior  fiet,  et  vix  percipi¬ 
enda,  nisi  symptomata,  tam  praecedentia,  quam 
praesentia,  diligenter  observando. 

Diagnosis  multum  adjuvari  potest,  compe¬ 
riendo,  si  tussis  et  vomitio  conveniant,  utra 
harum  alteram  praecesserit;  et  vultum  aegri 
inspiciendo.  Si  adsit  facies  pallida  et  lutea, 
quae  obstructiones  viscerum  abdominis  tam 
saepe  comitatur,  haud  multum  errabimus,  si 
morbum  haematemesin  pronunciamus.  Tam¬ 
etsi  vero  facies  rubeat,  non  ideo  judicandum 
lest,  aegrum  haemoptysi  laborare ;  quanquam 
a  Culleno  in  definitione  haemoptysis,  “  Ge¬ 
narum  rubor”  inter  signa  numeratur.  Prae¬ 
terea,  in  haematemesi,  symptomata  a  vomitu 
multum  sublevantur,  contra  ac  in  haemoptysi 
contingit.  In  haematemesi,  pulsus  ante  pa¬ 
roxysmum  debilis  est ;  in  haemoptysi,  hoc  ra¬ 
ro  fit,  nisi  post  magnam  sanguinis  jacturam. 
Percunctandum  est,  an  sanguis,  vel  ulla  ma- 

teria  grumosa,  per  anum  fuerit  dejecta,  quod 
in  haematemesi  saepe  fit ;  et  si  res  sic  est,  nul¬ 
lus  dubitandi  locus  restabit.  Sanguis  in¬ 
terdum  evomitur  qui  ex  faucibus  vel  naribus 
in  ventriculum  defluxit :  tunc  vero,  sympto¬ 
mata  molesta,  haematemesi  propria,  non  prae¬ 
cedunt  ;  et  plerumque  sanguinis  origo  indi¬ 
catur,  a  quibusdam  rebus,  quae  haemorrhagiam 
comitantur :  quales  sunt,  faucium  dolor  et  ti¬ 
tillatio,  sanguinis  aliquantum  e  naribus  emunc¬ 
tum,  capitis  dolor  aut  gravedo  praecedentia, 
et  post  haemorrhagiam  sublevata 


PROGNOSIS. 

Haematemesis  causas  tam  varias  agnoscit, 
ut  prognosis  omnibus  exemplis  aptata,  vix 
dari  possit ;  hinc  sententiae  diversae  eorum 
qui  talem  prognosin  conabantur.  Nonnulli 
auctores  haematemesis  omnem  accessionem 


*  Vide  Riverium,  p.  285. 


l6 


DE  H/EMATEMEST. 


periculosam  judicant ;  et  Hoffm annus,  de 
hoc  morbo  disserens,  ait,  “  Vix  ullam  ha> 
“  morrhagiam  periculosiorem  esse  hac 
Alii  putant,  morbum  minus  discriminis  ha¬ 
bere;  sic  Quaiun,  “  Vomitus  cruentus  ple- 
“  rumque  a  periculo  vitae  abest  jV  Omnes 
autem  uno  ore  consentiunt,  haematemesin,  a 
fluxus  sanguinis  soliti  suppressione,  minore 
periculo  esse,  quam  a  viscere  obstructo.  Si 
igitur  haematemesis  occurrit  in  foemina  ae- 
tatis  supradictae,  quae  menstruis  suppressis 
vel  alvo  adstricta  laborat,  morbi  solutio  felix 
est  speranda.  Si  oriatur  a  fluxu  haemorrhoi- 
dali  solito  suppresso,  majore  cautela  progno- 
sin  dare  oportet ;  tales  enim  casus  plerumque 
occurrunt,  aetate,  ubi  discrimen  haud  exi¬ 
guum  est  a  sanguinis  plenitudine  in  venis. 
Si,  ex  aegri  vultu  et  aliis  symptomatibus,  sus¬ 
picamur,  hepar  aut  lienem  morbosum  esse,  in 
extremum  parandum  est,  etsi  vomitus  reme¬ 
diis  idoneis  saepe  sublevatur. 


*  Hoffman.  Pars  ii.  sec.  i.  cap.  iii. 
i  Quarin,  p.  196* 

SECTIO  CADAVERUM. 

Interdum  hic  morbus  nulia  sui  vestigia 
post  mortem  invenienda  relinquit.  Heber- 
den  virum  memorat,  qui  multos  annos  vo¬ 
mitu  cruento  laborarat,  “  cujus  tamen  ven- 
“  triculus  et  intestina,  post  mortem,  nullum 
t(  morbi  indicium  ferebant,  quod  duo  exper- 
tissimi  ac  sagacissimi  anatomici  possent  de- 
“  tegere*.”  VanSwieten  casum  buic  simil¬ 
limum  vidit  j\  Et  quamvis  haematemesis  a 
liene  tumefacto  orta  fuerit,  nulla  vasa  erosa 
aut  aperta  in  ventriculo  inveniuntur,  etsi  va¬ 
sa  ventriculi  ipsius,  et  praesertim  vasa  brevia, 
plerumque  sanguine  multum  infarciuntur  J. 
Lien  major,  sed  non  semper  durior,  evadit ; 
ct  nonnunquam  adeo  mollis,  ut  digito  facile 


*  IIeberden  Com.  p.  403.  f  In  BoERH.Aph.  950; 
A  Hoffman,  Pars  2.  Sect.  ].  Cap.  3. 

lacerari  possit Morgagni  sectionem  vidit 
cadaveris  adolescentis  annorum  viginti,  qui 
haematemesi  gravi  laborarat ;  lienis  magnitu¬ 
do  eousque  aucta  fuit,  ut  magnitudinem  he¬ 
patis  superaret  •  libras  quatuor  et  dimidiam 
penderet  *  et  tamen  non  durior  eiat  quam  na¬ 
turaliter,  nisi  profunde  in  parte  convexa,  ma¬ 
teries  solidissima  magnitudine  nucis  magnas 
in  quibusdam  locis  inventa  fuit ;  ventriculus 
prorsus  sanus  erat  p.  In  Morgagni  et 
Wiiytt  p,  inveniuntur  exempia  li  aema  terne - 
sis  a  scirrho  ventriculi  orta,  et  latio  eadem 
ab  utroque  redditur,  cur  ventriculi  scii  ibus 
h semat em esin  inducat  §.  Demum,  cadave¬ 
rum  sectionibus,  quatenus  inveni,  probatum 


*  Richter  Obs.  39.  t  Morgagni  Ep.  3 6.  art.  11. 

X  Wiiytt  011  Nervous  Diseases,  p.  199- 
§  Animadversio  eadem  facit,  ut  initium  diuturni,  et  qui 
mulierem  tandem  confecit,  morbi,  in  aliqua  fuisse  ventricu¬ 
li  glandula,  suspicemur,  sensim  aucta,  et  duriore,  ac  tumo¬ 
re  suo  obstaculum  sanguini  afferente,  ut  ex  dilatatis  prop- 
terea  vicinis  vasculis  non  semel  erumperet,  in  feemina 
praesertim  quae  generoso  vino,  et  salsis  cibis  abuteietui  . 

*  Morgagni,  Ep.  29.  art.  13. 

est,  morbum  lienis,  saepius  quam  hepatis,  hae- 
matemesin  inducere  ;  et  haec  sententia  Cul- 
LENI  fuit. 


RATIO  MEDENDI. 

In  morbo  tractando,  impetum  levare  pri¬ 
mum  oportet,  deinde  causam  removere.  In 
haematemesis  varietate  a  Hamilton  descrip¬ 
ta,  compertum  est,  morbum  recedere  simul 
atque  alvus  bene  purgata  fuerit :  et  forsan, 
etiam  morbo  symptomatico,  remedium  prae¬ 
sentiris  vix  reperiemus.  Undecunque  enim 


“  Scirrhous  tumours  in  the  stonmch,  by  obstructing  in 
n  great  measure  the  course  of  the  blood  through  the  indu- 
rated  part,  may  occasion  a  more  copious  influx  of  this  fluid 
into  the  neighbouring  vessels,  whence  the  orifices  of  some 
of  the  exhaling  arteries  in  the  villous  coat  of  the  stomach 
may  be  so  dilated,  as  to  allow  globules  of  red  blood  to 
escape  with  the  thinner  humours  f/’ 

f  Whytt  on  Nervous  Diseases,  p.  236, 

hasmatemesis  orta  fuerit,  alvus  fere  seni  per 
irregularis  est,  et  saepe  adstricta ;  constipatio¬ 
nem  igitur  summovere,  maxime  convenit. 
Nullus  fere  auctor  non  hortatur,  alvum  leni¬ 
ter  solvi,  post  vomitum  sedatum  ;  et  inspi¬ 
ciendo  historias  a  variis  auctoribus  enarratas, 
reperio,  etsi  plurima  alia  remedia  fuerint  ad¬ 
hibita,  maximum  auxilium  a  purgantibus 
acceptum  esse.  Richter  vix  alio  remedio 
nisi  lenibus  purgantibus  usus  est  #  ;  et  IIe- 
berden,  auctoritate  cujusdam  ex  amicis, 
contendit,  omnem  haemorrhagiam,  salibus 
mediis  parva  quantitate  datis,  facillime  ce¬ 
dere  f .  Sed  auctori  eximio  tractatus  de  Pur¬ 
gantium  IJsu,  notitiam  debemus,  quantum 
valeant  hasc  medicamenta,  contra  hunc  et 
alios  morbos.  Haematemesin  (ait  Grego- 
mus)  haud  raro  vena?  sectione  et  epispasticis 
feliciter  tractavi ;  sed  Hamilton  optime  me¬ 
ritus  est,  qui  alvi  solutionem  u  summum  re¬ 
medium'  esse  demonstravit  J. 


*  Riciiter  Obs.  38,  39* 
X  Praslect.  Cliu.  1806. 


t  Medical  Trans,  vol.  ii. 

Si  ventriculus,  nimia  irritabilitate,  medica- 
menta  retinere  nequit*  ad  enemata  confugi¬ 
endum  est ;  et  post  evacuationem  hoc  modo 
factam,  ventriculi  irritatio  plerumque  adeo 
sedatur,  ut  retinere  possit  qu^e  antea  rejecis- 
set.  Medicamenta  minime  ingrata  eligenda 
sunt;  etsubmurias  hydrargyri,  quoniam  parva 
quantitas  pro  dosi  sufficit,  utilissima  est. 
Quum  mihi  visum  est  purgatione  opus  esse, 
aliaque  remedia  rejecta  fuerant,  ob  ventriculi 
magnam  irritabilitatem,  inveni  submuriatem 
hydrargyri  cum  pauxillo  syrupi  datam,  effec¬ 
tum  exoptatum  edere.  Licet  enim  occurrat  vo¬ 
mitus,  submurias  hydrargyri,  ut  syrupo  gra¬ 
vior,  subsidet,  et  minus  facile  rejicietur,  quam 
si  forma  pilulas  vel  boli  exhibetur.  Stimu¬ 
lantia  regioni  ventriculi  admota,  multum,  lau¬ 
dabantur  ;  et  olim  formulae  admodum  com¬ 
ple  xm  in  hunc  finem  dabantur,  quas  omnes 
cantharidibus  locum  cesserunt.  Si  ventricu¬ 
li  irritatio  maxima  adest,  vesicatorium  certe 
imponi  debet.  Haustus  effervescentes  pro¬ 
pinandi  sunt,  et  ni  vomitus  sedetur,  opi¬ 
um  exhibendum,  quod  melius  in  substan- 

tia  dabitur,  quoniam  hac  forma  facilius 
retinetur,  et  minus  quam  tinctura  irritat. 
Ubi  vente  sectio  profutura  videtur,  ab  opio 
abstinendum  donec  sanguis  missus  fuerit. 
Porrigantur  acida  vegetabilia  vel  mineralia, 
in  quodam  liquido  leni  et  frigido,  dosibus  par¬ 
vis  et  repetitis  :  acida  omnibus  hamiorrhagiis 
prosunt,  sed  in  haematemesi,  ubi  sedi  morbi 
directe  applicantur,  auxilium  haud  parvum 
expectandum  est.  Alumen,  etsi  vim  astrin¬ 
gentem  maximam  habet,  in  usum  vix  vocan¬ 
dum  est ;  cum  multis  vomitum  cieat.  Suasi 
acida  in  frigido  dari ;  hoc  magni  refert,  quia 
eorum  vis  astringens  ita  multum  augetur. 
Haematemesis  saepe  aquae  frigidae  haustibus 
cessit,  aliis  astringentibus  frustra  adhibitis  *. 
Aquae  frigidae  usus  a  De  Ha  en  laudatur,  tum 
haemoptysi,  tum  haematemesi ;  casum  mulie¬ 
ris  tradit,  quae  vomitu  cruento  gravissimo  la¬ 
borabat,  et  propter  debilitatem,  sanguinis  mit¬ 
tendi  nullus  erat  locus ;  vomitus  statim  seda- 


*  Praelect.  Doct.  Home. 

batur  aquae  frigidae  libris  duabus  haustis,  nec 
postea  revertit  *.  Sauvagesius  item  frigi¬ 
dam  aquam  commendat  f.  Ubi  sanguinis 
magna  copia  ejicitur,  et  ventriculus  adeo  ir¬ 
ritabilis  est,  ut  nihil  retinere  possit,  forsitan 
enemeta  frigida  proderunt.  Si  adsunt  sapor 
amarus,  et  alia  bilis  symptomata,  Richter  e- 
meticum  suadet,  et  casum  adducit  ubi  hoc 
remedium  multum  adjuvabat  Sed  quia  non 
facile  est  certe  scire,  utrum  bilis  in  ventricu¬ 
lo  sit,  et  vehementes  nisus,  actionem  emetici 
comitantes,  discrimen  haud  parvum  habent, 
fateor  me  ad  hoc  remedium  confugere  nolle, 
praesertim  quoniam  bilis  multo  facilius  et  tu¬ 
tius  per  purgantia  dejici  possit.  Saepe,  tanta 
est  debilitas  ut  venae  sectio  omnino  prohibea¬ 
tur;  sed  si  aeger  plethoricus  est,  si  pulsus  du¬ 
rus  et  frequens,  et  praesertim,  si  locus  suspi¬ 
candi,  morbum  a  haemorrhagia  suppressa  oriri* 


*  De  Haen,  vol.  iii.  p.  281. 
t  Sauvages  Nosol.  vol.  v,  p.  41. 
t  Richter  Obs.  36. 

vix  dubitandum  est,  quin  missio  sanguinis 
conveniat;  etsi  Hebeiiden,  summa  venera¬ 
tione  dignus,  aliud  sensit ;  dicens,  sanguinis 
missionem  inutilem  esse  vel  pejorem  in  omni 
haemorrhagia,  et  etiam  in  haemoptysi,  se  po¬ 
pulari  opinioni  solum  tributurum  esse,  ut  san¬ 
guinis  exigua  quantitas  bis  aut  ter  mittatur*. 
Vinum  et  omnis  cibus  stimulans  vitentur. 
iEger  in  conclavi  gelido  habendus,  ab  omni 
motu  vehementi  abstineat,  et  ab  omnibus  re¬ 
bus  quae  haemorrhagiam  excitant. 

Impetu  his  rebus  sedato,  causa  deinceps  est 
removenda.  Si  constipatio  causa  fuerit,  mor¬ 
bo  recidivo  occurremus,  victu  idoneo,  et  lax¬ 
antibus  pro  re  nata  exhibitis.  Si  judicamus, 
affectionem  primariam  menstrua  suppressa  vel 
fluxum  solitum  haemorrhoidalem  fuisse,  talem 
fluxum  restituere  conandum  est ;  sic  Hippo- 
crates,  “  Mulieri  sanguinem  evomenti  men- 
H  struis  erumpentibus  solutio  fit  Ad  meiu 


*  Heberden  Com.  p.  357* 

'f  Hippocrates,  Sect.  v.  Aptu  S4> 

se s  restituendos,  vivendi  ratio  huic  rei  accom¬ 
modata,  praecipienda  est ;  et  quod  ad  medi¬ 
camenta  attinet,  purgantia  forsan  ad  menses 
provocandos  maxime  valent,  omnia  enim  me¬ 
dicamenta  quae  magno  studio  ut  emmenago- 
ga  decantata  fuerunt,  rectum  stimulando,  et 
per  consensum  uterum,  profuerunt. 

Dictum  fuit,  fluxum  haemorrhoidalem  res¬ 
titui  posse,  fomentis  et  hirudinibus  podici  ad¬ 
motis  ;  hoc  tamen  dubito.  Plenitudini  vero 
omni  ratione  propugnandum,  nec  in  ullo  ca¬ 
su,  purgantia  lenia  magis  necessaria.  Si  hae¬ 
morrhagia  intervallis  certis  revertitur,  conve¬ 
niet  forsan,  sanguinem  detrahere  sub  tempus 
accessionis  expectatae;  et  venae  sectio  semel 
aut  bis  repeti  potest,  copia  gradatim  imminu¬ 
ta  ;  et  adhuc  plenitudo  per  fonticulum  oppug¬ 
nari  potest.  Si  hepatis  vel  lienis  morbus  hae¬ 
matemesis  causa  fuerit,  hydrargvro  et  aliis  re¬ 
mediis  contra  hoc  malum  valentibus  est  uten¬ 
dum.  Si  ventriculi  scirrhus,  ulceratio,  vel  car¬ 
cinoma,  haematemesin  induxerit,  parum  medi¬ 
cina  proficiet.  Quanquam  regimen  antiphlo- 

gisticum  laudavi,  interdum  magno  languore  et 
debilitate  aegri,  admoniti  aliquantum  immu¬ 
tare  cogimur,  et  cardiaca  permittere,  quorum 
vinum  fortasse  optimum  est.  Cum  aeger  fre¬ 
quentibus  accessionibus  infestatur,  viresque 
magna  sanguinis  jactura  labefactant,  decoc¬ 
tum  cinchonae  adhiberem,  quod  “  non  tam 
££  proficit,  vi  quadam  astringendi,  quam  quia 
££  occurrit  malis  ex  immodica  sanguinis  pro- 
££  fusione  orituris 

Ad  reditum  morbi  impediendum,  summa 
cura  omnes  causae  excitantes  quas  diximus  vi¬ 
tandae  sunt ;  liquoribus  meracis  in  toto  absti¬ 
nendum,  quibus  nihil  magis  ventriculum  lae¬ 
dit,  vel  viscerum  morbos  saepius  inducit. 
Quod  Hippocrates  de  Morbo  Nigro  tractan¬ 
do  suasit,  haematemesi  bene  convenit :  ££  Mor- 
££  bo  atro  laboranti  medicamentum  purgans 
££  crebro  propinato,  et  serum  et  lac,  si  anni 
££  tempus  ferat ;  et  cibis  abstineat  dulcibus, 
££  oleosis  et  pinguibus  ;  utatur  potius  frigidis 


*  Heberden  Com.  p.  182. 

“  et  alvum  subducentibus,  et  nisi  debilis  fu- 
“  erit,  sanguinem  e  brachio  detrahito.  Quod 
“  si  alvus  non  dejiciat,  molli  infuso  subluito, 
“  a  crapula  et  venere  abstineat,  neque  mul- 
c<  tum  exerceatur,  neque  deambulet;  calida 
“  non  lavet,  acria  non  edat,  neque  salsa ;  quae 
u  cum  fecerit,  cum  aetate  etiam  morbus  fu- 
“  giet.” 

Si  haematemesis  oriatur  a  veneno  vel  acri¬ 
bus  ingestis,  tractanda  est  remediis  quae  his 
rebus  conveniunt;  sed  de  singulis  disserere, 
me  in  campum  nimis  latum  deduceret. 


FIXIS. 


